|  |  |
| --- | --- |
| Чирек | 3 |
| Предмет | әйләнә –тирә дөнья |
| Класс | 3 |

Белем бирү минимумы

Фамилия Иcем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Юл билгеләре нинди эш башкара? Юл билгеләре төрләре. Рәсемнәрен ясарга.**

Юл билгеләре урамнарда һәм юлларда хәвеф-хәтәрсез хәрәкәтне тәэмин итә. Төрләре:

-Кисәтүче билгеләр : кызыл каймалы ак өчпочмак рәвешендә.

-Тыючы билгеләр: кызыл каймалы ак яки зәңгәр түгәрәк рәвешендә.

-Күрсәтмә билгеләр: ак рәсем белән күрсәтелгән зәңгәр түгәрәк рәвешендә.

-Информацион-күрсәткеч билгеләр: зәңгәр турыпочмаклык яки төрле рәсемнәр төшерелгән квадратлар.

-Сервис билгеләре.

**2.Нәрсә ул экологик иминлек?**

Экологик иминлек ул –пычранган әйләнә-тирәлекнең зарарлы тәэсирләреннән саклану . Экологик иминлек кагыйдәләрен көндәлек тормышта һәркайсыбыз үтәргә тиеш.

**3.Нәрсә ул ихтыяҗ? Икътисадның төп бурычы нәрсә?**

Кешеләргә яшәү өчен кирәкле барлык нәрсәләрне ихтыяҗ дип атыйлар. Кешеләрнең һәртөрле ихтыяҗларын канәгатьләндерү – икътисадның төп бурычы. Моның өчен төрле товарлар җитештерелә һәм хезмәтләр күрсәтелә.

**4.Промышленность тармаклары.**

Промышленностьны күпсанлы тармакларга бүләләр:

-файдалы казылмалар чыгару;

-электр энергетикасы;

-металлургия;

- машиналар төзү;

-электрон;

-химия;

-җиңел һәм азык-төлек промышленностьлары.